
Planinar, koji stoji pred težkom zadaćom, da se popne na 
najviši vrh neprohodne Bore, ne će očekivati, da uzpon mora 
biti moguć s bilo koje strane i pod bilo kojim uvjetom. Njegova 
će glavna briga biti u tom, da točno izpita »teren« i da stvori 
one nuždne preduvjete, pod kojima jedino dolazi u obzir mo- 
gućnost uzpona. Iako stoji, da je sama »izvedba uzpona« onda 
još uviek zadaća za sebe, ipak je već mnogo postignuto, ako je 
planinaru uspjelo uočiti sve bitne težkoće svoje zadaće, i ako 
je postao sviestan onoga, što kod njegovog podhvata mora biti 
unapried izključeno kao nemoguće. — Te se misli mogu primie- 
niti i na zadaću metafizičkog opravdanja načela uzročnosti. Ne 
smijemo očekivati, da svaki pokušaj mora stvarno voditi do 
cilja. Pažljivo izpitivanje »terena«, to će reći prave proble- 
matike, pokazat će, odakle je »uzpon« moguć i kojim smje- 
rom moramo krenuti ili — još izpravnije — kojim smjerom 
uobće ne smijemo krenuti, ako nam je zacielo stalo do toga, da 
ne promašimo svrhu. 

Kad ovih uvodnih misli ne treba tražiti analogiju u pogledu 


pojedinih točaka. One su izpunile svoju zadaću, 


ako smo po- 
stali sviestni, 


da se naučni rad ne sastoji samo u nalaženju re- 

zultata, nego i u izpravnom postavljanju neriešenih pitanja, 

što je dakako već Prvi korak u pravcu prema rezultatu. Kome 

to nije jasno, taj neka se sjeti istine, da ima problema, koji 

se ne mogu riešiti naprosto s razloga, što su krivo postav- 

ljeni; u tom slučaju izpravno Postaviti pitanje znači riešiti ga. 
Ek o % # 

Kad je u sliedećem razlaganju govor o uzročnosti, mislimo 
na takozvanu tvornu uzročnost. Treba razlikovati troje: 
pojam uzročnosti, načelo ili princip uzročnosti i 
zakon uzročnosti. 

1. Potaknuti nutarnjim i izvanjskim izkustvom spontano 
stvaramo pojam uzročnosti. O čemu se tu zapravo radi? 
Imamo dva zbivanja: djelovanje jednog činbenika i nastajanje 
drugog činbenika. Ne zadovoljavamo se tim, da ustanovimo či- 

njenicu pravilnog vremenskog slieda izmedu ta dva zbivanja, 
nego shvaćamo njihov međusobni odnos u smislu Prave nutar. 
nje veze ili suvislosti, ukoliko naime prvo zbivanje upravo 
vodi do toga, da mora nastati drugo zbivanje. Prvo se zbi- 
vanje zove uzrok, drugo učinak, dok se njihova unu- 
trašnja veza ili suvislost, koja čini, da učinak mora nastati, 
zove uzročnost. —Evo primjera, koji će to pobliže objas- 
niti. Predpostavimo, da se bavim rješavanjem težkog pitanja. 
Kod toga sam sviestan, da mi moje htijenje obzirom na postav- 
ljenu zadaću nalaže različne čine. Sviestan sam, da upravo tim 
svojim činima izpitivanja i razmišljanja dolazim do rješenja, a 
da nije dosta misliti bilo što, kao da bi rješenje naprosto vre- 
menski sliedilo poslije bilo kakvog razmišljanja. Slično je i 
s izvanjskim izkustvom. Kad naložim peć, ugrije se soba. Ma da 
u ovom slučaju ne mogu neposredno opažati ili bilo kako izku- 
siti samu unutrašnju vezu ili suvislost između ova dva zbivanja, 
već jedino opažam njihov vremenski slied (post hoc); ipak 
me takvo i slično izkustvo navodi, da stvorim pojam o nekoj 
pravoj unutrašnjoj povezanosti izmedu oba zbivanja, i to u 
tom smislu, da je drugo zbivanje upravo moralo nastati zbog 
prvog (propter hoc). . 

Zapamtimo, da ovdje nije izrečen nikakav sud o vried. 
nosti pojma uzročnosti. Zasad je sigurno samo to, da nam 
je taj pojam potreban kao pomagalo našeg mišljenja. Nastaje 
pitanje, da li je njegova vriednost samo subjektivne prirode 
ili se pojam uzročnosti osniva na objektivnoj stvarnosti, koja 
postoji neovisno o našem mišljenju. 

2. Načelo ili princip uzročnosti izriče vriednost 
pojma uzročnosti. Ima više formula, kojima se može opisati 
sadržaj načela uzročnosti. Svaka od njih može biti izpravna. 
Treba im točno odrediti smisao. Te su formule sliedeće: 

»Svaki učinak ima uzrok« Ako subjekt »uči- 
nak« uzmemo u formalnom značenju, to jest učinak kao uči- 
nak, imamo pravu tautologiju: »učinak« naime znači ono, što 
je uzročno ovisno; biti »učinjen« znači biti proizveden, znači 
imati uzrok. Stoga je ova formula samo onda izpravna, ako 
subjekt »učinak« uzmemo u materialnom značenju, to jest kao 
predmet, koji je stvarno na bilo koji način nastao, 

»Što je počelo biti, ima uzrok.« Ta je for. 
mula utoliko nezgodna, što je prema njoj unapried izključena 

mogućnost, da sviet postoji oduviek, a da je ipak stvoren i u 
tom smislu uzročno ovisan o Bogu. Drugo je naime vremenski 
početak, a drugo uzročna ovisnost. 

»Sve što je nenuždno, ima uzrok.« Nenuždno 
je ono, što po svojoj biti ne uključuje postojanje, nego je po 
sebi indiferentno za biti ili ne biti. U ovoj se formuli predikat 
»ima uzrok« ne smije shvatiti kao pravi sastavni dio subjekta 
»što je nenuždno« (to bi bila tautologija!), nego kao vlastitost, 
koja nuždno sliedi iz toga, što smo shvatili bit nenuždnog bitka. 
Za izpravno razumievanje ove formule mjerodavna je sliedeća 
misao: ako stvarno postoji ono, što je po sebi indiferentno za 
biti ili ne biti, onda ono ne postoji po sebi, nego po drugome 
— a to znači imati uzrok. — Važno je napomenuti, da nam je 
za izpravno shvaćanje nenuždnog bitka potreban neki znak 
nenuždnosti. U nastajanju imamo takav znak. Prema tome se 
donekle preporuča, da formuliramo načelo uzročnosti pomoću 
pojma nastajanja. Čini se, da to uobće više odgovara našem 
načinu mišljenja, kako ćemo odmah vidjeti. 

»Sve što nastaje, ima uzrok. |li negativno: 
»Ništa ne može nastati bez uzroka.« Gdje god imamo stvarno 
zbivanje ili nastajanje, prielaz od ne biti na biti, tamo postoji 
uzročna ovisnost. Ta formula najzgodnije izriče objektivnu i 
univerzalnu  vriednost načela uzročnosti. Objektivna 
vriednost: budući da se radi o stvarnom ili objektivnom 
nastajanju, to i uzročnost mora biti nešto, što spada u išti 
stvarni ili objektivni red. Univerzalna vriednost: s na- 
stajanjem dana je potreba uzročne ovisnosti, pa zato svako 
nastajanje znači ujedno i uzročnu ovisnost. Ipak i ta formula 
ima svoju težkoću. Ne smijemo naime uzeti nastajanje u smislu 
pravih promjena, gdje imamo realni subjekt, koji dobiva novi 
način postojanja, nego moramo misliti na nastajanje u najši- 
rem značenju, dakle na bilo koji prielaz od ne biti na biti. Inače 
bismo unapried izključili stvaranje kao uzročno djelovanje. Na 
taj način bila bi vriednost načela uzročnosti zbog neopreznog 
formuliranja apriorno preuzka, uslied čega bi nastali mnogi 
pseudoproblemi. Ž 

Sad se pita, da li i na koji način možemo opravdati 
objektivnu i univerzalnu vriednost načela uzročnosti. U stvari 
je ovo pitanje istovjetno s pitanjem, da li je načelo uzročnosti 
analitički ili sintetički sud. O tom ćemo poslije više reći. 

3. Zakon uzročnosti znači, da u prirodi isti uzroci imaju 
uviek iste učinke, kao i obratno, da istim učincima odgovaraju 
isti uzroci. Taj je zakon kao temelj svega uzročnoga zbivanja 
u prirodi, a po svom logičkom sadržaju ipak ne znači drugo 
nego specialan slučaj načela uzročnosti. Što taj zakon tvrdi 
(uniformitas!), čini se, da ne sliedi neposredno i absolutnom 
jasnoćom iz načela uzročnosti, ma da je njegov pravi smisao 
moguć samo unutar granica tog načela. 

Na isto .se svodi takozvani 'princip zatvorene prirodne 
uzročnosti, što ga zastupaju mnogi moderni filozofi Po shva- 
ćanju tih filozofa moguća je uzročna veza samo izmedu stvari 
“istoga reda. Priroda je podpuno zatvorena cjelina. Po jednima 
priroda znači sve fizičke stvari; prema tome je onda izključena 
svaka uzročnost između fizičkog i psihičkog svieta. Prema 
drugima je priroda istovjetna s ovim vidljivim svietom fizičke 
: psihičke naravi; prema tome se onda izključuje svako uzročno 
djelovanje između naravnog i nadnaravnog svieta. 

Valja paziti na različnu i nestalnu terminologiju kod razli- 
čitih pisaca. Ima mislilaca, koji spominju »zakon uzročnosti« 
pod imenom >»fizički zakon uzročnosti«, i to u opreci prema 
načelu ili principu uzročnosti kao metafizičkom zakonu. Izrazi 
»načelo«, »princip« i »zakon« uzimaju se često u istom znače- 
nju, i to obično kao naziv za ono, što smo mi napried nazvali 
niačelom ili principom uzročnosti. Njemačka terminologija često 
razlikuje »Kausalititsprinzip« (načelo uzročnosti) i »Kausal- 
.prinzip« (zakon uzročnosti), ali ni ta terminologija nije stalna. 

koko o%* 

Moramo se još upoznati s dvostrukim shvaćanjem uzroč- 
nosti: prvo je empirističko, a drugo apriorno-subjektivističko. 
Vidjet ćemo, da empirističko shvaćanje uzročnosti vodi do psi- 
hologističkog i utoliko subjektivističkog tumačenja, dok je po 
apriorno-subjektivističkom shvaćanju uzročnosti moguća objek- 
tivna vriednost načela uzročnosti u naročito modificiranom zna- 
čenju rieči. 

1. Empirističko shvaćanje uzročnosti. — Da uzročnost 
ne znači nuždnu unutrašnju vezu izmedu uzroka i učinka, 
nego samo vremenski slied, naučavao je već Nikola de 
Ultricuria (d'Autricourt), skolastički filozof 14. sto- 
ljeća. Po njegovu naučavanju imamo pravu filozofsku sigur- 

nost samo onda, kad se neka istina može svesti na načelo istovjet- 

nosti odncsno proturiečja. O načelu uzročnosti nemamo takve 

sigurnosti: jer iz toga, što smo spoznali postojanje neke stvari, 

ne možemo dokazati postojanje druge stvari onom jasnoćom, 

koja bi se dala svesti na načelo istovjetnosti. Primjer: kad god - 
sam ruku približio vatri, bilo mi je toplo; stoga je vjerojatno, 

da bi i sad tako bilo. Uzročnost prema tome nije sigurna, nego 

samo vjerojatna: na osnovi prijašnjeg izkustva očekujem, da 

će i u buduće tako biti. 

U poviesti filozofije je ipak David Hume (1711—1776) 
poznat kao tipični predstavnik empirističkog shvaćanja uzroč- 
riosti. Njegov primjer: ako bacim komad suhog drva u vatru, 
moj je razum odmah nekako prinuđen da misli, da će to pove- 
ćati, a ne ugasiti plamen. Taj prielaz mišljenja od uzroka. na 
učinak ne dolazi iz razuma. On ima svoje podrietlo izključivo u 
navici i u izkustvu. 

To je sasvim dosljedno rečeno prema načelima senzistič- 
kog empirizma, po kojem u realnom redu izključivo vriedi ono, 
što spoznajemo osjetilima. Budući da osjetilnim izkustvom opa- 
žamo samo vremenski slied (post hoc), a ne samu unutrašnju 
suvislost u smislu neke nuždnosti (propter hoc), to načelo uzroč- - 
nosti nije metafizički princip, koji bi imao objektivnu i univer- 
zalnu vriednost. U čemu se on zapravo sastoji, ne znamo: skep- 
ticizam! Možemo ga odprilike ovako tumačiti: 

Naše izkustvo svjedoči za slied pojava. Opažamo, da odre- 
đene pojave pravilno sliede poslije izvjestnih drugih pojava. 
U nama ostaje sjećanje na te utiske. Budući da se izkustvo često 
ponavlja, a i uslied asociacije pojmova rađa se u nama neko 
nasilno trajno razpoloženje, ne samo razpoloženje, nego čak 
drzkost, da tvrdimo, da će i u buduće tako biti. Ta se vjera i taj 
pristanak mogu uzporediti s tvrdnjom čovjeka, koji zbog nekog 
priviđaja u dobroj namjeri laže. 

Kako se vidi, Hume naprosto prenosi problem uzročnosti 
u samog čovjeka kao spoznajni subjekt, a rješenje toga pro- 
blema nalazi u psihičkom mehanizmu čovječjem. Uzročna se 
nuždnost po njemu ne može logički opravdati, nego samo psi- 
holožki protumačiti. Utoliko je taj empirizam zaprdvo psiholo- 
gističko odnosno subjektivističko shvaćanje uzročnosti. 

2. Apriorno-subjektivističko shvaćanje uzročnosti. — Po 
Kantu je načelo uzročnosti takozvani apriorni sintetički sud, Što 

to znači? Kant dieli sudove na analitičke i sintetičke, a sintetičke 
opet na apriorne i aposteriorne. U analitičkom sudu je 
odnos između subjekta i predikata takav, da je predikat stvarno 
(iako možda samo na skrovit način) sadržan u samom pojmu 
subjekta. Prema tome predikat ne dodaje ništa subjektu, nego na 
jasniji način pokazuje nešto, što je kao dio već i tako sadržano 
u subjektu. Na pr.: sva su tjelesa protežna. Treba samo razčla- 
niti pojam »tielo«, i već postajemo sviestni, da je predikat »pro- 
težan« u njemu sadržan. Takvi sudovi stvarno. ne proširuju, 
nego samo tumače naše znanje (Erlduterungsurteile). U sin- 
tetičkom sudu je predikat doduše spojen sa subjektom, ali 
predikat i subjekt imaju podpuno različno značenje. Kantov 
primjer: sva su tjelesa težka, Takvi sudovi ne tumače, već pro- 
širuju naše znanje (Erweiterungsurteile). Pita se samo, na osnovi 
čega možemo takav predikat priricati subjektu, Izkustvo nam 
samo u nekim slučajevima daje pravo, da to činimo: aposte- 
riorni sintetički sudovi (aposteriorno, poslije izkustva). No 
ima i takvih sintetičkih sudova, u kojima se ne možemo pozivati 
na izkustvo, jer oni ne izriču samo običnu činjeničnost, već obće- 
nitost ili čak nuždnost: apriorni sintetički sudovi (apriorno, 
prije izkustva). Na pr.: sve zbivanje ima uzrok. Za Kanta je 
najveći problem u tom, da pokaže, kako su uobće mogući 
apriorni sintetički sudovi, 


Da razumijemo Kantovo rješenje, moramo imati pred očima 
njegovo spoznajnoteoretsko stajalište. Po njemu nije tako, da 
izkustvo stvara ili određuje pojmove, nego naši pojmovi uobće 
tek omogućuju izkustvo. Postoji doduše neka vansviestna stvar- 
nost, ali ona još nije oblikovana. Ona se oblikuje tek našim miš- 
ljenjem u našem duhu. Subjekt daje bitku određeni oblik, i to 
pomoću takozvanih apriornih oblika. To su vrieme i prostor 
kao predočbeni oblici (Anschauungsformen) i dvanaest katego- 
rija kao oblici mišljenja (Denkformen). Po Kantu je mogućnost 
apriornih sintetičkih sudova u nekom spoju apriornih pojmova 
ili kategorija s apriornim predočbenim oblikom vremena. Iz 
toga sliedi, da je »objektivna« vriednost načela uzročnosti za- 
pravo u tom, što je to načelo nuždna predpostavka za znan- 
stvenu spoznaju izkustva. Njegova je »univerzalna« vriednost 
ograničena na vrieme, na pojavnost. Pa i obćenito vriedi, da 
razum ne izvodi zakone iz prirode, nego ih propisuje prirodi. 

Budući da se načelo uzročnosti po tom stavu ne odnosi na 
bitak kao takav, nego samo na pojavni bitak, koji se nalazi u 
vremenu i prostoru, to je vriednost načela uzročnosti ograni- 
čena na vrieme i prostor. Nadalje sliedi, da pomoću načela 
uzročnosti ne možemo ,prekoračiti granice vremena i prostora, 


“a to znači, da ne možemo zaključiti na postojanje Boga kao 


transcendentnog bića, koje postoji onkraj vremena i prostora. 
koko 

Poznato je, da moderni mislioci rado i mnogo prigovaraju 
skolastici, pa i neoskolastici. Da li s pravom, u tq sad ne ula- 
zimo, jer ne spada ovamo, Ipak je sigurno, da se o načelu uzroč- 
nosti nigdje nije razpravljalo ozbiljnije, dublje i oštroumnije 
nego u krugu onih filozofa, koji brane principe aristotelsko- 
tomističke filozofije. 

Tradicionalni način  opravdavanja načela uzročnosti 
sastoji se u.tom, da se to načelo smatra analitičkim su- 
dom, koji je neposredno jasan po samom razčlanjivanju nje- 
govog subjekta. Reklo se obično ovako: Tko nieče načelo uzroč- 
nosti, nieče ujedno načelo dovoljnog razloga (koji glasi: »što 
postoji, mora imati dovoljni razlog svog postojanja« ili »ništa 
ne može postojati bez dovoljnog razloga«); a tko nieče načelo 
dovoljnog razloga, upada u proturiečje; na taj način onda i 
nieče načelo proturiečja, načelo, bez kojeg prestaje-svako raz- 
mišljanje i razpravljanje. U tom se smislu onda i reklo, da se 
načelo uzročnosti svodi na načelo proturiečja. Kazalo se tako- 
đer, da načelo uzročnosti nije ništa drugo nego načelo dovolj- 
nog razloga primienjeno na nenuždno biće: nenuždno biće, koje 
je po sebi indiferentno za biti i ne biti, kad postoji, ima svoje 
postojanje zahvaliti drugom biću — uzroku. 

Početkom ovog stoljeća predbacio je C. Isenkrahe 
apologetima, da se oni pozivaju na načelo uzročnosti, a “da ga 
obično ne opravdavaju. Upadaju u pogrješku, da to načelo 
nekritički smatraju po sebi jasnim. A kad se upuštaju u nje- 
govo opravdanje, obično već predpostavljaju ono, što bi 
trebalo dokazati. 

U istom smjeru prigovarali su poslije F. Sawiceki i J, 
Hessen, pa su u duhu novokantovskog mišljenja izrekli i 
svoj sud o vriednosti načela uzročnosti. Tvrdili su uglavnom slie- 
deće: 1. Načelo uzročnosti nije neposredno jasno, jer »zbivanje 

bez uzroka« (ursachloses Geschehen) kao takvo nije proturie- 
čan pojam. 2. Načelo uzročnosti nije ni posredno jasno. Tko 
naime svodi načelo uzročnosti na načelo dovoljnog razloga, taj 
daje samo prividno rješenje, dok stvarno ostaje isto pitanje: 


jer »zbivanje bez razloga« (grundloses Geschehen) je samo onda , 


proturiečno, kad se već predpostavlja opravdanost odnosno 
objektivna i univerzalna vriednost načela dovoljnog razloga. 
Prema tome je kretanje u krugu, kad netko tvrdi, da je načelo 
uzročnosti samo naročiti slučaj načela dovoljnog razloga. Niti 
se može opravdati načelo uzročnosti običnim razčlanjivanjem 
pojma nenuždnosti (kontingencije) kao indiferencije za biti ili 
ne biti. To je nemoguće zato, jer je pitanje upravo u tom, da 
li je prielaz od ne biti na biti jedino i izključivo moguć na 
osnovi izvanjskog utjecaja, to jest pravog uzročnog djelo- 
vanja. Sliedi dakle, da se načelo uzročnosti ne može teoretski 
opravdati. Sva je njegova vriednost u tom, što ga prihvaćamo 
kao »postulat mišljenja«. 

Neki neoskolastički mislioci zabacuju tradicionalni način 
opravdanja načela uzročnosti, a nieču i njegov analitički zna- 
čaj. Njegovu objektivnu i univerzalnu vriednost brane na drugi 
način. Po njima jetonačelosintetičk i sud. Tko nieče načelo 
uzročnosti, taj po njihovu shvaćanju tvrdi doduše nešto, što je 
očito i sigurno krivo, ali što zato nije ujedno u sebi proturiečno. 
Najiztaknutiji je predstavnik toga pravca J. Geyser,koji jei 
pozitivno najviše radio i dao za strogo naučno opravdanje na- 
čela uzročnosti. Slično stajalište zastupaju među ostalima i 
poznati isusovci P. Descoqs i L. Fuetscher, iako se 
prilično razilaze u pogledu pojedinosti. 

Pozitivni se Geyserov stav može ukratko svesti 
na sliedeće točke: 

1. Izvanjskim izkustvom znamo za neko zbivanje ili 
nastajanje. Činjenica, da nešto nastaje ili prestaje, vodi nas 
do spoznaje, da je predmet nastajanja ili prestajanja po svojoj 
biti indiferentan za biti ili ne biti, a to znači, da je taj pred- 
met nenuždan. Izvanjsko nam izkustvo osim toga svjedoči, da 
ono, što nastaje, uviek sliedi poslije nečeg drugog, da je dakle 
to drugo redovito ili pravilno prije njega. Budući da smo već 
i inače naučeni, da razlikujemo između obične činjeničnosti i 
stroge nuždnosti različitih stvarnosti, to primjenjujemo ovo 
razlikovanje i na pitanje, da li se osniva na nuždnosti činjenica, 


li 


da B (učinak) pravilno sliedi poslije A (uzrok). Tu nuždnost 
imamo onda, kad postoji razlog, uslied kojeg je nuždno, da 
sliedi B, kad imamo A. Ako tog razloga nema, onda je pravil- 
nost slieda bez razloga ili »slučajna«. Kad bi ona uistinu bila slu- 
čajna, bila bi također podpuno neshvatljiva, a osim toga bismo 
morali očekivati, da će se negdje u prirodi pokazati dogođaji, 
koji znače iznimku od zakona pravilnog slieda. Međutim toga 
nema. Stoga treba zaključiti, da zbivanje A čini nuždnim po- 
stanak zbivanja B, pri čemu ostaje neobjašnjen način, na koji 
B sliedi iz ili poslije A. — Odnos između dva zbivanja, od kojih 
jedno »izaziva« postanak drugog, zove se uzročnost. Ukrat- 
ko, izkustvo o zakonitosti zbivanja vodi nas pomoću zaklju- 
čivanja do shvaćanja onog zbivanja, što ga zovemo uzročnost. 

2. Zaključak, što smo ga stvorili na osnovi izvanjskog izku- 
stva, postaje još uvjerljiviji, ako se takoder možemo pozivati 
nanaše nutarn je izkustvo, na eventualno doživljavanje neke 
uzročne suvislosti u nama. Toga stvarno i ima. U prvom je redu 
naše htijenje čin, koji ima uzročni značaj, i to ne tek prema 
nekoj metafizičkoj teoriji o naravi htijenja, nego po čisto izku- 
stveno utvrđenim podatcima doživljavanja htijenja. Po svojoj 
se biti htijenje sastoji u tom, da naše ja stavlja sebi određenu 
svrhu te da se zalaže za ostvarenje te svrhe, i to naročitim ude- 
šavanjem svojih čina ili svoje djelatnosti. — Osim toga može 
i samo htijenje biti učinak. Čovjek naime isto tako neposredno 
doživljava uzročnost, kojom nastaje htijenje: naše ja ima ne- 
posrednu sviest, da ono proizvodi htijenje, dakle sviest, ne 
samo da doživljava htijenje, nego da ga i simo proizvodi. — U 
ostalim je slučajevima malo teže pokazati, da čovjek nepo- 
sredno doživljava uzročnu suvislost. Ali takvih slučajeva ipak 
ima. — I ovdje treba opet priznati, da nam jedino ostaje nepo- 
znat sam ontoložki način, na koji se čini ili postizava, 
da nešto povlači za sobom postanak nečeg drugog. U tom je 
sama bit uzročnosti. O njoj kao takvoj nema ni opažanja ni 
bilo kakvog drugog neposrednog izkustva. 

3. Geyserova metoda u toj stvari nije indukcija. Izku- 
stvo, što ga imamo, bilo bi razmjerno slab ili čak nedovoljan 
temelj za induktivno opravdanje načela uzročnosti. Metoda je 
u tom, da objektivnom refleksijom shvatimo smisao i odnose 
danih činjenica — »durch sachentsprechende Re 
flexionen (Uberlegungen) des Verstanđes in den Sinn und 

die Beziehungen einer gegebenen Tatsache eindringene. Naše 
izkustvo: A proizvodi B, Prema tome su A i B nosioci užročne 
relacije. B je formalno nosilac relacije po momentu nastajanja; 
uzročnost je dakle spojena s momentom nastajanja uobće, 
* nastajanjem kao takvim. A je utoliko nosilac relacije uzroč- 
nosti, ukoliko osim svoje vlastite egzistencije posjeduje još i 
neku upravljenost na sizazivanje nečega, No upravo ovo pose 
ljednje nije apriorno i absolutno shvatljivo: ono te osniva na 
nekoj sintetičkoj istini, na izkustvu. 

4. Po Geyueru analitički pokušaji opravdavanja načela 
uzročnosti nednstaju iz dva razloga, Prvo zato, što već predpo- 
stavljaju objektivnu i univerzalnu vriednost naćela dovoljnog 
rasloga. 1 drugo zato, Kto zbog netočnog ili nedovoljnog raz- 
članjivanja subjekta vide proturjetje među pojmovima, koji 
te međusobno stvarno ne izkljućuju, 

Zar nije neposredno jasno proturiećje u tom, da se kaže: 
nešto, što nije bilo, počelo je egristirati bez utjecaja nekog 
uzroka? < Geyer odgovara; Nije, Točno stanje stvari, izne- 
zeno u tom pitanju, trebalo bi ovako opisati; u određenom tre 
mstku poćeo je egzistirati predmet neke biti; prije tog trenutka 
nije ga bile, Proturiećje bilo bi samo onda, kad bi se reklo, 
da je prvotni nehitak postao bitak. Medđuljim, u stvari se ne 
Ubi reći, da je neehitak kao takav prećao u bitak, Kaže te #umo, 
da je nebitak prestao, jer je utljedio bitak, Drugo vrjeme, 
prema tome nikakvo proturjećje, 

Možda je ipak proturiećje u tom, da se kaže: nešto je poe 
čelo egristirali, a da se u njemu nizu promienili uvjeti, pod 
kojima prije nije egzistirao, — Geyser odgovara; Nije pro 
furiećje, Proturiećje bimno imali uz predpostavku, da biti ili 
ne biti nekog predmeta oviti o određenim uvjetima, Ali ta 
predpostavka u stvari nije nifta drugo nego obći oblik naćela 
uzročnosti, 

Češke se tako arguira, kuo da bi indiferencija nenuždnog 
bića bila uklonjena tim, flo onu stvarno egristira, Medutim, tako 
opet izliće Geyser, nenuždno je biće po svojoj biti jednako indi- 
ferentno za biti ili ne bili, bilo da onu utvarno egzistira ili ne 
EKZAsWra, A Ho se tiće drugih pojmova, koji te obićno upotrebe 
ljavaju u tom i sličnom srguiranju, trebalo bi uvjek imati pred 
otima, da pojmovi »biti proizvedene (Gewirktsein), »nastati« 
(Emtstehen) i primiti egzistenci ijue (Seinsempfangen) formalno 

imaju različno značenje. Usljed toga nije proturiećno sve ono, 
što se obično prikazuje kao proturiećčno pozivom na te poj- 
move, 

* & 

Držim, da se uzprkos svim iznesenim prigovorima može 
braniti analitički značaj načela uzroćnosti, Kod toga 
treba naročito voditi raćuna o onoj »točki nesporazuma«, oko 
koje se kreću sve polemike i od koje potjeću sva razilaženja 
u toj stvari. Vriedne opažke u tom pravcu napisao je J, de 
Vries, 

Neka je nejasnoća u pitanju metafizitkog opravdanja 
načela uzročnosti nastala najvife zato, to neki mislioci pre- 
malo vođe raćuna o smislu načela dovoljnog razloga ili Sto 
barem nešto brzo prelaze preko njegovog opravdanja, Načelo 
dovoljnog razloga možemo formulirati pozitivno i negativno. 
Pozitivno: »$t0 postoji, mora imati dovoljni razlog svog posto- 
janja.« Negativno; »Nista ne može postojati bez dovoljnog 
razloga Što zapravo znaći to načelo? Njegov smisao možemo 
uhvatiti na dva naćina: ili tako, da se njegov smisao svodi na 
načelo istovjetnosti, ili tako, da je u njemu «adržana ona ista 
problematika, o kojoj se radi Kod načela uzročnosti. Shva- 
ćamo li xa u prvom smislu, onda se njim tvrdi samo toliko, da 
je A A, Gli da A ne može biti bez onoga, to je potrebno, da 
je A baš A, a ne nešta drugo, Naćelo dovoljnog razloga sve- 


“deno na načelo istovjetnosti je po sebi jasno neposredno iz raz- 


članjivanja njegovog subjekta i predikata Međutim, naćelo 
dovoljnog razloga po tom značenju ne koristi nam mnogo za 
nać klućaj Moramo ga uzeti u onom drugom smislu, u kojem 
on već nekako sadrži relaciju »razlogeposljedica«, Načelno se 
fu već radi o onoj istoj problematici, koja se u određenijerm ili 
specificiranijem obliku vraća kod naćela uzročnosti kao relacija 
»uzrok-učinake, Zato rado priznajem opravdanost prigovora, 
koji traži, du se kod opravdanja načela uzročnosti ne umije jed. 
nostavno tvrditi, da nešto mora imati razlog svog egzisti- 
ranja idi u sebi ili u drugom. Dok nije opravdana objektivna i 
umiverzalna vriednost principa dovoljnog razloga u smislu rela- 
cije »razlogeposljedicu«, nije izključeno, da nešto egzistira bez 
razloga, Samo je onda proturiečno, da nešto egzistira bez raz- 
loga, kad se već predpostavlja, da sve, što egzistira, mora imati 
razlog svog egzistiranja, 

Ako načelo dovol 
čelo istovjetnosti, 
odnos »razlog-posl 
danja načela uzro 


ljinog razloga znači nešto drugo nego na. 
to jest ako njegov sadržaj znači stvarni 
jedica«, onda mogućnost analitičkog oprav- 
iče ičnosti ovisi o tom, da li je objektivno kom- 
pletna disjunkcija, da nešto egzistira ili po sebi ili po drugom. 
u predpostavci, da je disjunkcija kompletna, dovoljno je imati 
sigurnost, da nešto ne postoji po sebi, pa je već opravdan za- 
ključak: dakle postoji po drugom (a to je smisao uzročnog 
odnosa). Čisto pojmovno treba ipak pitati, nije li možda mo- 
guće nešto treće: nije li moguće, da nešto samo činjenično (de 
facto) postoji, to jest da uobće ne postoji »po nečem«, već da 
naprosto postoji? O toj mogućnosti ili nemogućnosti ovisi sve. 
U pokušaju, da direktno pokažemo nemogućnost ili proturieč. 
nost tog »trećeg«, čini se kao da već predpostavljamo objek- 
tivnu i univerzalnu vriednost načela dovoljnog razlogd. Potež- 
koća je u tom, što se ovdje radi o prvim principima. Međutim, 


nikako se ne može shvatiti neki pozitivni smisao toga »trećega«;“ 


nešto, što bi stvarno egzistiralo, ali ne bi egzistiralo ni po sebi 
ni po drugom, nešto, što uobće ne bi »po nečem« egzistiralo — 
nešto, što bi stvarno egzistiralo, a što bi egzistiralo »po ni- 
čemu«! Nemogućnost, da se shvati neki pozitivni smisao toga 
čisto činjeničnog egzistiranja bez razloga, čini se, da nam apri- 
orno daje pravo, da napried spomenutu disjunkciju »imati 
razlog egzistiranja ili u sebi ili u drugom« smatramo komplet. 
nom. To pravo potječe od neposrednog uvida, što smo ga dobili 
u samu bit stvari, pa prema tome ne predpostavljamo ono, što 
moramo dokazati. 

Zapamtimo, da sad već s pravom smijemo reći: što postoji, 
ima razlog svog postojanja ili u sebi ili u drugom, treće moguć. 
nosti nema. 

Vratimo se sad na našu formulu, koja glasi: »Sve što na- 
staje, ima uzrok.« Treba pokazati, da je s pojmom nastajanja 
nuždno spojena ovisnost o drugomu. Drugim riečima, treba po- 
kazati, da subjekt, koji bilo u kojem pogledu prelazi od ne biti 
na biti, jedino zato mienja svoje stanje, jer ga na to sili izvanj- 
ski utjecaj drugog činbenika (uzroka). Činit ćemo to korak po 
korak. 

Nastajanje je znak nenuždnosti. To je naša prva tvrdnja. 
Ono, što nuždno postoji, ne može ne postojati. U toj nemoguć 
nosti ne-postojanja sastoji se njegova nuždnost. To drugim 

riečima znači, da nuždno biće po svom poj jučuj 
i pojmu izključuje mo- 
gućnost prelaženja od ne biti na biti. Nastajanje je dakle nespo- 


jivo s pojmom nuždnog bića. Prema tome vriedi također sud, 


da nastajanja može biti samo tamo, gdje se radi o nenuždnosti, 
to jest, gdje imamo indiferenciju za biti i ne biti, gdje se dakle 
ne izključuje mogućnost ne-postojanja. Strogo uzevši sastoji se 
nenuždnost ili kontingencija u tom, da nešto postoji, ali tako, 
dabi po sebi mogloi ne postojati. Dok ono uistinu postoji, 
stvarno je izključeno ne-postojanje. Samo se ne može reći, da 
nenuždno biće po sebi izključuje to ne-postojanje, jer ono 
Je po sebi ili svojoj vlastitoj biti indiferentno za biti ili ne biti. 
Ako je dakle ne-postojanje stvarno izključeno, a nije i ne 
može biti izključeno po samom nenuždnom biću, preostaje 
samo ova jedina mogućnost: ne-postojanje je izključeno po 
drugom. lli pozitivno: nenuždno biće postoji, ne po sebi, 
već po drugom. To znači, da nenuždno biće u svom posto- 
janju ovisi o drugom, a to »drugo« zove se uzrok, dok se 
sama ovisnost od drugoga zove uzročnost. 

Nenuždno se biće može promatrati sa sliedećeg dvostrukog 
stajališta: sa stajališta moći i sa stajališta čina, to jest u stanju 
čiste mogućnosti i u stanju aktualnog postojanja. U prvom 
slučaju imamo »nešto«, što doduše ne postoji, ali bi moglo i 
postojati, jer je s njegovom biti jednako spojivo postojanje 
kao ne-postojanje. U drugom slučaju imamo »nešto«, što do- 
duše postoji, ali bi moglo i ne postojati, opet iz razloga, što 
je s njegovom biti jednako spojivo postojanje kao ne-posto- 

anje. 

ži Iz svega sad sliedi naša druga tvrdnja, koja glasi ovako: 
Nenuždno biće, koje stvarno postoji, može 
postojati samo u ovisnosti od drugoga, to 
jest po uzroku. Ako se opravdanost te tvrdnje može 
pokazati samom analizom pojmova, imamo analitički sud. Po- 
kušajmo tvrditi, da postoji nenuždno biće, ali da ono nema 
uzroka. U tom slučaju imamo očito proturiečje. Kad naime 
kažemo »nenuždno biće postoji«, tvrdimo sliedeće: biće, koje je 
po sebi indiferentno za biti ili ne biti, nalazi se u stanju, u 
kojem stvarno, ali nikako po sebi, dakle po drugom izklju- 
čuje ne biti. Kad zatim dodajemo, da to biće nema uzroka, 
izričito poričemo, da ono postoji po drugom. Isti sud mogao 
bi zato dobiti i sliedeći oblik: biće, koje postoji po drugom, 
ne postoji po drugom. A to je proturiečje. 

Naš put bio je u principu dosta jednostavan: nastajanje 
je znak nenuždnosti, a nenuždnost po svom pojmu uključuje 
potrebu ovisnosti od drugoga. 

Do istog rezultata možemo doći i drugim, donekle sličnim 
putem. Uzmimo opet pojam nastajanja, subjekt suda, kojim 
smo formulirali načelo uzročnosti. Nastajanje po svom pojmu 
znači promjenu, prielaz od ne biti na biti, dobivanje nove savr- 
šenosti. Gdje je razlog, koji nam podpuno ili adekvatno tumači, 
zašto imamo nastajanje, to jest zašto stanoviti predmet prelazi 
iz stanja A u stanje B? Kako smo napried vidjeli, ne možemo 
kazati, da nešto nastaje, a da to nastajanje naprosto nema 
razloga. To bi značilo tumačiti »nešto« po »ničemu« ili tuma- 
čiti postojanje ne-postojanjem. Pitajmo sad, da li može onaj 
predmet, koji prelazi iz stanja A u stanje B, sam sebi biti pod- 
puni razlog aktualne promjene. Naša je predpostavka, da se 
radi o nastajanju. Prema tome predmet, koji se mienja, nije 
više u stanju A, a nije još ni u stanju B, nego baš prelazi iz 
Au B. Ako sad kažemo, da taj predmet u samom sebi ima pod- 
puni ili adekvatni razlog svog prielaza iz A u B, onda tvrdimo, 
da je taj predmet u isto vrieme i u moći i u činu, i to po samom 
sebi, što je proturiečno. U moći: još nije B, nego tek prelazi 
u B. U činu: jer po sebi, a lo znači oduviek ima absolutno sve, 
što je potrebno, da bude B; ne bi se mogao navesti razlog, 
zašto još nije B, nego zašto tek prelazi u B. Po samom sebi: 
jer se upravo želi izključiti svaka ovisnost od bilo kojeg izvanj- 
skog činbenika (od uzroka). Prema tome mogli bismo ukratko 
reći ovako: kad ono, što se stvarno mienja (nastajanje!), ne bi 
bilo ovisno od drugoga (bez uzroka!), imali bismo očito protu- 
riečje. Evo zašto. Ono isto, što se mienja (prema predpostavci, 
da imamo stvarno nastajanje), ne bi se mienjalo i ne bi se ni 
moglo mienjati (ono bi oduviek moralo biti u stanju B), i to 
u istom pogledu (ukoliko u sebi ima podpuni razlog za to, da 
bude u stanju B). 

Radi se uviek o istoj misli, koja običnim pojmovnim raz- 
članjivanjem i različnim jezičnim formuliranjima pokazuje, 
da jespojmom nastajanja nuždno spojen pojam uz + 
ročnosti, naime pojam ovisnosti o nekom izvanjskom čin- 
beniku. Ne kažem, da je pojam »ovisnost od drugog« direktno 
uključen u pojmu nastajanja. U tom slučaju imali bismo anali- 
tički sud u kantovskom smislu, Ali tvrdim, da postoji absolutno 

nuždna veza između oba pojma, tako da logički ne mogu pod- 
puno shvatiti »nastajanje«, ako ne mislim ujedno i na 2ovis- 
nost od drugoga«. Tradicionalna peripatetička filozofija i u 
ovom slučaju govori o analitičkim sudovima, i to s pravom, jer 
se radi o sudovima, koji su jasni na osnovu samog razčlanji- 


vanja pojmova. 

(07--118). — E. Wentscher, Geschichte des Kausalproblems in der 
neueren Philosophie. Leipzig 1921. — S. Zimmermann, Ein Beitrag 

Zusammenfassung 


Die metaphysische Begriindung des Kausalititsprinzips ist nur unter 
der Bedingung moglich, dass wir streng unterscheiden zwischen Kausali- 
tatsbegriff, Kausalitatsprinzip (metaphysisches Prinzip) und Kausalgesetz 
(physikalisches Gesetz). Das Kausalitatsprinzip wird am treffendsten -so 
formuliert: »Was entsteht, hat eine Ursache.« 

Hume's empiristische Kausalitštsauffassung ist psychologistisch und 
subjektivistisch; sie wird der eigentlichen Fragestellung nicht gerecht. 
Kants apriorisch-subjektivistischer Kausalitiitsbegriff schrankt die Geltung 
des Kausalitatsprinzips im voraus ein auf die Erscheinungswelt von Raum 
und Zeit. 

Neukantianisch orientierte Denker, wie Hessen und Sawicki, lassen 
das Kausalitatsprinzip nur als Postulat unseres Denkens gelten. Neuscho- 
lastiker, wie namentlich Geyser, Descoqs und Fuetscher, verteidigen zwar 
die objektive und aligemeine Geltung des Kausalititsprinzips, vertreten 
aber die Ansicht, es handle sich um ein synthetisches Urteil. 
Diesen gegeniber zeigt der Verfasser den »Punkt des Missverstiindnis- 
ses« auf und erbringt den Nachweis fiir den analytischen Cha- 
rakter des Kausalitatsprinzips. Der Satz vom zureichenden Grunde mit 
seiner »Grund-Folgee-Relation schliesst bereits die eigentliche Problema- 
tik des Kausalitštsprinzips (»Ursache-Wirkung«-Relation) ein. Die Dis- 
junktion in dem Satze »was existiert, hat seinen Grund entweder in sich 
oder in einem anderene ist vollstandig. Ein Drittes gibt es nicht. Die Ein- 
sicht in diesen Sachverhalt gewinnen wir dadurch, dass wir versuchen, 
den Sinn des Begriffs »grundloses Seine positiv zu bestimmen. Im Versuch 
selbst erweist sich der Zugriff als unmčglich. Also bleibt nichts anderes 
ubrig, als zu behaupten, dass alles Sein seinen Grund entweder in sich 
oder in einem anderen hat. Damit ist die Voraussetzung fiir den Nachweis 
gegeben, dass der Begriff Entstehen als Zeichen von Kontigenz zu fassen 
ist, sodann dass mit dem Begriff Kontingenz die Abhšngigkeit von einem 


anderen Sein gesetzt ist. 


